Fonualei (moʻungaafi)

Ko Fonualei ko e motu ia, ʻi he tokelau ange kae ʻoku ofi ki Vavaʻu, tuʻu ʻi he tuʻahivi fakamoʻungaafi ʻo Tonga. Ko e moʻungaafi ia, naʻe puna ʻa e afi fakamuimui ʻi 2001. Hono māʻolunga ko ʻe mita ʻe 180. Ko e laku lahi naʻe ʻi Sune 1846, naʻe laku ia lolotonga he māhina ʻe niʻihi pea ʻufiʻufi ʻaupito ʻa Vavaʻu ʻe he efuefu. Ko Tokū, mo Late mo e moʻungaafi ʻe taha, mahalo pē naʻe ʻikai laku, ka naʻe ʻi ai ha ngaahi vaka naʻe hala ʻe kinautolu ʻi he motu totonu.
 1791: pā lahi (hono mālohi fika 2 ʻi he tohi hokohoko ʻo pā moʻungaafi) ʻo e moʻungaafi
 9 Sune 1846: pā lahi ʻaupito (mālohi fika 4); ngaahi mafuike lahi ʻi Vavaʻu
 11 Sune 1846: laku lahi, konga ʻao efuefu, maumauʻi he kelekele, hola atu ʻa e kakai ki Tokū
 12 Sune 1846: kamata tō efuefu ʻi Vavaʻu
 22 Sune 1846: kei laku; ʻosi ʻalu kakai kotoa
 ʻOkatopa 1846: pā lahi (mālohi fika 3), laku
 Maʻasi 1916: pā siʻi ?
 Sune 1939: pā (mālohi fika 2), laku
 21 ʻAokosi 1951: pā (mālohi fika 2), laku
 Sune 1957: pā siʻi ?
 16 Fēpueli 1974: pā (mālohi fika 2)

ʻI muʻa ʻene aʻu mai ki Vavaʻu, ko e papālangi ʻuluaki ia, naʻe folau ʻa Don Francisco Antonio Maurelle ki Fonualei ʻi Fēpueli 1781. Naʻe ui ʻa e motu ʻe ia ko e Motu konaʻīʻī (Bitterness island) koeʻuhi naʻe ʻikai te ne ʻilo ha inu vai ʻi ai.

ʻI he taimi ko ia, naʻe nofo ʻa e kakai ʻi Tokū, pea naʻa nau folau ki Fonualei ke ngoue. Pea nau nofo pē ʻi ai, koeʻuhi naʻe sai ʻaupito ʻa e kelekele. Naʻe langa ʻe kinautolu ʻa e fale lotu. Naʻe ngata kotoa ia ʻi 1846, ʻoku ʻikai toe ha tokotaha ʻi Fonualei he taimi ni.

D. Gerstle; Gentle people, into the heart of Vavaʻu 1781-1973; Tofua press 1973
https://web.archive.org/web/20061230202655/http://www.volcano.si.edu/world/volcano.cfm?vnum=0403-10=
Dirk HR Spennemann, The June 1846 Eruption of Fonualei Volcano, Tonga. An Historical Analysis. The Johnstone Centre. Report Nº 196.
E.W. Gifford, Tongan Society, BPB museum bulletin 61, 1929

Category:Vavaʻu